Estadiu Verónica Boquete de San Lázaro

L'Estadiu Municipal Verónica Boquete de San Lázaro ye un estadiu multiusos asitiáu nel barriu de San Lázaro de la ciudá de Santiago de Compostela, na provincia d'A Coruña, España. Dende 2018 lleva'l nome de Verónica Boquete, xugadora santiaguesa. Hasta entós yera conocíu como Estadiu Multiusos de San Lázaro.

Tien capacidá para 16.666 espectadores y anguaño ye feudu local del equipu de fútbol SD Compostela. Tamién ye la sede de delles entidaes.

 Historia 
La so inauguración tuvo llugar el 24 de xunu de 1993, cola disputa d'un tornéu a cuatro ente'l Deportivo de La Coruña, CD Tenerife, CA River Plate y Sao Paulo FC. Deportivo y River xugaron el primer partíu siendo Bebeto l'autor del primer gol nel estadiu.

Nel añu 1999 celebróse'l tornéu amistosu "Troféu Xacobeo", coincidiendo col Añu Santu Xacobéu y entamáu pola Xunta de Galicia; el tornéu enfrentó al Celta de Vigo y al Real Madrid, con victoria del equipu vigués por 3-0.

El 8 de payares de 2018 el Conceyu de Santiago de Compostela aprobó'l cambéu de nome del estadiu en reconocencia a Verónica Boquete, una de les meyores futbolistes de la ciudá.

 Referencies 

 Enllaces esternos 

Categoría:Estadios de fútbol de Galicia
Categoría:Santiago de Compostela